CELEX: 32016R2362
Language: sk
Date: 2016-12-20 00:00:00
Title: Vykonávacie nariadenie Komisie (EÚ) 2016/2362 z 20. decembra 2016, ktorým sa opravuje vykonávacie nariadenie (EÚ) 2016/2073, pokiaľ ide o sumu dostupnú pre Francúzsko na úhradu rozpočtových prostriedkov prenesených z rozpočtového roka 2016

22.12.2016   
            
            
               SK
            
            
               Úradný vestník Európskej únie
            
            
               L 350/18
            
         VYKONÁVACIE NARIADENIE KOMISIE (EÚ) 2016/2362
   z 20. decembra 2016,
   ktorým sa opravuje vykonávacie nariadenie (EÚ) 2016/2073, pokiaľ ide o sumu dostupnú pre Francúzsko na úhradu rozpočtových prostriedkov prenesených z rozpočtového roka 2016
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 26 ods. 6,
   po porade s Výborom pre poľnohospodárske fondy,
   keďže:
   
               (1)
            
            
               Vo vykonávacom nariadení Komisie (EÚ) 2016/2073 (2) sa stanovujú sumy, ktoré sa majú dať k dispozícii členským štátom na uhradenie konečným prijímateľom v roku 2017. Tieto sumy zodpovedajú zníženiu v rámci finančnej disciplíny, ktorú členské štáty uplatnili v rozpočtovom roku 2016 na základe svojich vyhlásení o výdavkoch za obdobie od 16. októbra 2015 do 15. októbra 2016.
            
         
               (2)
            
            
               V prípade Francúzska došlo v systéme IT Komisie k chybe pri spracúvaní vyhlásenia členských štátov o výdavkoch, konkrétne pri stanovení hrubej sumy výdavkov, na ktorú sa vzťahuje finančná disciplína. Chyba vyplývala z nesprávnej sumy uplatnenej v rámci finančnej disciplíny, a prejavila sa teda ako chybný údaj sumy poskytnutej Francúzsku na úhradu. Predmetná chyba nemá vplyv na sumy stanovené pre ostatné členské štáty.
            
         
               (3)
            
            
               V záujme súladu s právnym základom úhrad a s cieľom zabezpečiť ochranu finančných záujmov Únie by sa suma poskytnutá Francúzsku na úhrady mala opraviť.
            
         
               (4)
            
            
               Celková suma v rámci finančnej disciplíny uplatnenej v členských štátoch v rozpočtovom roku 2016, ako sa uvádza v odôvodnení 5 vykonávacieho nariadenia (EÚ) 2016/2073, je teda 433 miliónov EUR.
            
         
               (5)
            
            
               Vykonávacie nariadenie (EÚ) 2016/2073 by sa preto malo zodpovedajúcim spôsobom opraviť.
            
         
               (6)
            
            
               Oprava vykonaná týmto nariadením má vplyv na uplatňovanie vykonávajúceho nariadenia (EÚ) 2016/2073, ktoré sa uplatňuje od 1. decembra 2016, a preto by sa toto nariadenie malo uplatňovať od 1. decembra 2016.
            
         PRIJALA TOTO NARIADENIE:
   Článok 1
   V prílohe k vykonávaciemu nariadeniu (EÚ) 2016/2073 sa údaj týkajúci sa Francúzska nahrádza takto:
   
      
                  „Francúzsko
               
               
                  88 824 479 “
               
            
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. decembra 2016.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. decembra 2016
      
         
            Za Komisiu
         
         
            v mene predsedu
         
         Jerzy PLEWA
         
            generálny riaditeľ
         
         
            Generálne riaditeľstvo pre poľnohospodárstvo a rozvoj vidieka
         
      
   
   
      (1)  Ú. v. EÚ L 347, 20.12.2013, s. 549.
   
      (2)  Vykonávacie nariadenie Komisie (EÚ) 2016/2073 z 23. novembra 2016 o úhrade rozpočtových prostriedkov prenesených z rozpočtového roka 2016 v súlade s článkom 26 ods. 5 nariadenia Európskeho parlamentu a Rady (EÚ) č. 1306/2013 (Ú. v. EÚ L 320, 26.11.2016, s. 25).